
 6.12.2021
 BG
 Официален вестник на Европейския съюз
 L 433/5
 РЕГЛАМЕНТ ЗА ИЗПЪЛНЕНИЕ (ЕС) 2021/2141 НА КОМИСИЯТА
 от 3 декември 2021 година
 за изменение на Регламент за изпълнение (ЕС) 2019/2129 по отношение на честотата на физическите проверки на някои съставни продукти, въвеждани в Съюза
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) No 999/2001, (ЕО) No 396/2005, (ЕО) No 1069/2009, (ЕО) No 1107/2009, (ЕС) No 1151/2012, (ЕС) No 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) No 1/2005 и (ЕО) No 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) No 854/2004 и (ЕО) No 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (1), и по-специално член 54, параграф 3, първа алинея, букви а) и в) от него,
 като има предвид, че:
 (1)
 По силата на член 54, параграф 3 от Регламент (ЕС) 2017/625 Комисията се упълномощава да определя правила за еднаквото прилагане на подходящата честота на проверките за идентичност и физическите проверки на пратки животни и стоки от категориите, посочени в член 47, параграф 1, букви а) и б) от същия регламент.
 (2)
 В приложение I към Регламент за изпълнение (ЕС) 2019/2129 на Комисията (2) се установяват основните критерии за определяне на базовата честота на проверките за идентичност и физическите проверки, извършвани на въвежданите в Съюза животни, продукти от животински произход, зародишни продукти, странични животински продукти, производни продукти, сено и слама и съставни продукти, с оглед на наличните научни оценки и всяка друга информация относно рисковете, свързани с категориите животни или стоки.
 (3)
 Делегиран регламент (ЕС) 2019/625 на Комисията (3) се прилага от 21 април 2021 г. и с него се определят нови изисквания за въвежданите в Съюза пратки от съставни продукти. В член 12, параграф 2 от посочения делегиран регламент се прави разграничение между различни категории съставни продукти. Тези категории се основават на физикохимичните свойства на преработените продукти от животински произход, съдържащи се във всяка категория съставни продукти, и на рисковете, свързани с тези преработени продукти.
 (4)
 Съставните продукти, попадащи в обхвата на член 12, параграф 2, буква в) от Делегиран регламент (ЕС) 2019/625, пораждат най-малкия риск сред различните категории съставни продукти, попадащи в обхвата на член 12, параграф 2, букви а)—в) от посочения делегиран регламент. Освен това от датата на прилагане на Делегиран регламент (ЕС) 2019/625 насам за тази категория съставни продукти бяха наблюдавани и регистрирани в системата за управление на информацията относно официалния контрол само малък брой нарушения по време на